Az 1954. évi labdarúgó-világbajnokságra a német (NSZK) csapatot az Adidas cég látta el az újonnan kifejlesztett, csavaros stoplikkal ellátott cipőkkel. Máig tartja magát a szóbeszéd, hogy a cipők is közrejátszottak a magyarok elleni döntőben elért 3:2-es győzelemben. Ezt követően a gyár a stoplik nagy választékát fejlesztette ki, különböző talajú játékterekhez. A vállalat irányításában ebben az időszakban Adolf felesége, Käthe játszott főszerepet.